Kommissionens forordning (EF) nr. 647/2001
af 30. marts 2001
om fastsættelse for produktionsåret 2000/01 af de beløb, der skal udbetales til producentorganisationer og foreninger heraf, som er anerkendt i henhold til forordning nr. 136/66/EØF
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer(1), senest ændret ved forordning (EF) nr. 2826/2000(2), særlig artikel 20d, stk. 4, og
ud fra følgende betragtninger:
(1) Ifølge artikel 20d, stk. 1, i forordning nr. 136/66/EØF skal en procentdel af produktionsstøtten tilbageholdes for at bidrage til finansieringen af de aktiviteter, der udføres af anerkendte producentorganisationer og foreninger heraf. For produktionsårene 1998/99 til 2000/01 er den procentdel af produktionsstøtten, som er nævnt i artikel 20d, stk. 1, i forordning nr. 136/66/EØF, fastsat til 0,8 %.
(2) I henhold til artikel 21, stk. 1, i Kommissionens forordning (EF) nr. 2366/98 af 30. oktober 1998 om gennemførelsesbestemmelser for ordningen for produktionsstøtte for olivenolie i produktionsårene 1998/99 til 2000/01(3), senest ændret ved forordning (EF) nr. 1273/1999(4), skal de enhedsbeløb, der skal udbetales til producentorganisationer og foreninger heraf, fastsættes ud fra skønnene over det samlede beløb, der skal fordeles. De beløb, der bliver til rådighed i medlemsstaterne som følge af nævnte fradrag, bør fordeles korrekt mellem de berettigede.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -
UDSTEDT FØLGENDE FORORDNING:
Artikel 1
TABELPOSITION
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. marts 2001.